CELEX: 62012CA0155
Language: ro
Date: 2013-06-27 00:00:00
Title: Cauza C-155/12: Hotărârea Curții (Camera întâi) din 27 iunie 2013 (cerere de decizie preliminară formulată de Naczelny Sąd Administracyjny — Polonia) — Minister Finansów/RR Donnelley Global Turnkey Solutions Poland Sp. z o.o. (TVA — Directiva 2006/112/CE — Articolele 44 și 47 — Locul unde se consideră că sunt efectuate operațiunile taxabile — Legătură fiscală — Noțiunea „prestări de servicii legate de bunuri imobile” — Serviciu transfrontalier complex de depozitare de mărfuri)

3.8.2013   
            
            
               RO
            
            
               Jurnalul Oficial al Uniunii Europene
            
            
               C 225/30
            
         Hotărârea Curții (Camera întâi) din 27 iunie 2013 (cerere de decizie preliminară formulată de Naczelny Sąd Administracyjny — Polonia) — Minister Finansów/RR Donnelley Global Turnkey Solutions Poland Sp. z o.o.
   (Cauza C-155/12) (1)
   
   (TVA - Directiva 2006/112/CE - Articolele 44 și 47 - Locul unde se consideră că sunt efectuate operațiunile taxabile - Legătură fiscală - Noțiunea „prestări de servicii legate de bunuri imobile” - Serviciu transfrontalier complex de depozitare de mărfuri)
   2013/C 225/50
   Limba de procedură: polona
   
      Instanța de trimitere
   
   Naczelny Sąd Administracyjny
   
      Părțile din procedura principală
   
   
      Reclamant: Minister Finansów
   
      Pârâtă: RR Donnelley Global Turnkey Solutions Poland Sp. z o.o.
   
      Obiectul
   
   Cerere de decizie preliminară — Naczelny Sad Administracyjny — Interpretarea articolelor 44 și 47 din Directiva 2006/112 a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7), cu modificările ulterioare — Stabilirea locului de impozitare — Noțiunea de prestare de servicii legate de un bun imobil — Serviciu transfrontalier complex de depozitare de mărfuri, furnizat unor cocontractanți cu sediul în alte state membre sau în state terțe, și care cuprinde preluarea mărfurilor în antrepozite situate în Polonia, amplasarea, păstrarea, încărcarea și descărcarea lor, ambalarea și reexpedierea acestora către client
   
      Dispozitivul
   
   Articolul 47 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, astfel cum a fost modificată prin Directiva 2008/8/CE a Consiliului din 12 februarie 2008, trebuie interpretat în sensul că o prestare a unui serviciu complex de depozitare, constând în preluarea mărfurilor într-un antrepozit, amplasarea lor în spații de depozitare adecvate, păstrarea acestor mărfuri, ambalarea, predarea, descărcarea și încărcarea mărfurilor, intră în domeniul de aplicare al acestui articol numai dacă depozitarea constituie prestația principală a unei operațiuni unice și dacă se acordă beneficiarilor acestei prestații un drept de utilizare a întregului sau a unei părți dintr-un bun imobil expres determinat.
   
      (1)  JO C 184, 23.6.2012.